Un actor de stand-up a trăit carantina la țară cu umor: "Rețeta“ care i-a adus mii de like-uri și bani.
Actorul de stand-up comedy, Nelu Cortea, a trăit
carantina la ţară cu umor. Şi-a făcut propria sală de sport din roți vechi
şi a numit-o "Slană Gym“. Actorul de comedie se pregăteşte acum să facă
show-uri la terase.
Nelu Cortea, actorul de stand-up comedy cunoscut
în online, a găsit ce să facă în carantină. S-a retras la ţară, lângă Cluj,
unde şi-a făcut propria sală de sport din piese vechi găsite în magazia tatălui
său. Ca să îşi înveselească fanii s-a filmat tot timpul şi a postat episoade
amuzante pe canalul lui. Aşa a strâns mii de like-uri pe YouTube, iar like-urile
i-au adus şi bani.Uite ce mărturisește comediantul: "Mi-am făcut o mini sală cu roţile de la fosta mea maşină, aştia sunt cleşti de curent, astea sunt de pe vremea lui Ceauşescu. Astea iarăşi sunt două capre de pe vremea ceauşistă de la taică-miu împrumutate şi fac sală“."Aici e o girafă, aşa se numeşte macaraua asta pe care o foloseşte taică-miu la ridicat motoare şi eu o folosesc ca să îmi ţină sacul“, îți prezintă el "aparatele“.Te întrebi cum a reuşit în perioada asta? "Am avut economii, plus Youtube-ul. Nu m-aş fi gândit că o să contribuie şi Youtube-ul la economiile familiei. Ne-am descurcat, a fost foarte important să îmi ţin mintea şi mâinile ocupate că de altfel cred că intram într-o depresie“. Acum, spectacolele se vor muta pe terase: "Veniţi la show-uri vă rugăm, ne aşa un dor“. Actorul de comedie are programate deja zeci de spectacole la terasele din toată ţara.